ଭୁବନେଶ୍ୱର,ନଭେମ୍ବର ୧୧ (ଲୋକାଲ ୱାୟର) ନଭେମ୍ବର ୨୮ରୁ ଡିସେମ୍ବର ୧୬ ପର୍ଯ୍ୟନ୍ତ ରାଜଧାନୀ ଭୁବନେଶ୍ୱରରେ ଅନୁଷ୍ଠିତ ହେବାକୁ ଯାଉଥିବା ପୁରୁଷ ବିଶ୍ୱକପ୍ ହକି ପ୍ରତିଯୋଗିତାରେ ଝଲସିବ କଟକୀ ତାରକସି ।
ପ୍ରତିଯୋଗିତାରେ ଅଂଶ ଗ୍ରହଣ କରୁଥିବା ଖେଳାଳି ଓ ବିଭିନ୍ନ ଟିମର ଅଧିକାରୀମାନେ ଯେପରି ଓଡ଼ିଶାକୁ ସବୁ ଦିନେ ମନେ ରଖିବେ, ସେହି ଲକ୍ଷ୍ୟରେ ସେମାନଙ୍କୁ ରାଜ୍ୟ ସରକାରଙ୍କ ପକ୍ଷରୁ କଟକୀ ତାରକସିର ସ୍ମାରକୀ ପ୍ରଦାନ କରିବାକୁ ନିଷ୍ପତ୍ତି ହୋଇଥିବା ଜଣେ ଅଧିକାରୀ କହିଛନ୍ତି ।
ଖାସ୍ ଏହି ଉଦ୍ଦେଶ୍ୟରେ କଟକ କାଫଲା ବଜାରର ପ୍ରତିଷ୍ଠିତ ତାରକସି କାରିଗର ପଙ୍କଜ ଲୋଚନ ମହାନ୍ତିଙ୍କୁ ଦାୟିତ୍ୱ ଦିଆଯାଇଛି । ମୋଟ ୨୭୫ଟି ମୋମେଣ୍ଟୋ (ସ୍ମାରକୀ) ପ୍ରସ୍ତୁତ କରିବାକୁ ରାଜ୍ୟ ହସ୍ତକଳା ନିର୍ଦ୍ଦେଶାଳୟ ଏବଂ ରାଜ୍ୟ ହସ୍ତଶିଳ୍ପ ସମବାୟ ସମିତି ତରଫରୁ ତାଙ୍କୁ କୁହାଯାଇଛି ।
ଆସନ୍ତା ୨୦ ତାରିଖ ସୁଦ୍ଧା ପଙ୍କଜ ଏବଂ ତାଙ୍କ ଟିମ୍ ମୋମେଣ୍ଟୋ ଗୁଡ଼ିକୁ ପ୍ରସ୍ତୁତ କରି ସରକାରଙ୍କ ନିକଟରେ ଦାଖଲ କରିବେ ।
ତାରକସି ହେଉଛି ଏକ ପୁରୁଣା ପାରମ୍ପରିକ କଳା ଯାହା କଟକ ଓ ଆଖ ପାଖ ଅଞ୍ଚଳରେ ସ୍ଥାନୀୟ କାରିଗରମାନେ ବହୁ ପିଢ଼ି ଧରି କରିଆସୁଛନ୍ତି ।
ଏ ପର୍ଯ୍ୟନ୍ତ ୧୭୫ଟିର କାମ ଶେଷ ହୋଇଥିବା ବେଳେ ବଳକା ୧୦୦ଟି ଆସନ୍ତା ୧୦ ଦିନ ମଧ୍ୟରେ ପ୍ରସ୍ତୁତ ହୋଇଯିବ । ଏଥିପାଇଁ ତାଙ୍କ ଟିମର ୧୫ ଜଣ କାରିଗର ଦୈନିକ ୧୫ ଘଣ୍ଟାରୁ ଅଧିକ ସମୟ ପରିଶ୍ରମ କରୁଛନ୍ତି ।
ଲୋକାଲ ୱାୟରକୁ ପଙ୍କଜ କହିଛନ୍ତି, ୪ ଇଞ୍ଚ, ୬ ଓ ୮ ଇଞ୍ଚ ଭଳି ତିନୋଟି ଆକାରର ସ୍ମାରକୀ ପ୍ରସ୍ତୁତ ହେଉଛି । ଏଥିରେ ସୂକ୍ଷ୍ମ ତାରକସିର ଝଲକ ଦେଖିବାକୁ ମିଳିବ ।
ଏଗୁଡ଼ିକ ବିଜେତା, ଉପବିଜେତା ଏବଂ ତୃତୀୟ ସ୍ଥାନରେ ରହିଥିବା ଦଳର ଖେଳାଳିଙ୍କୁ ପ୍ରଦାନ କରାଯିବ । ମ୍ୟାଚ ଅଫିସିଆଲ୍ସ, କୋଚ, ସହାୟକ ଷ୍ଟାଫ୍ ମାନଙ୍କୁ ମଧ୍ୟ ସ୍ମାରକୀ ପ୍ରଦାନ କରାଯିବାର ଯୋଜନା ରହିଛି । ଏହା ଯୋଗୁ କ୍ରୀଡ଼ା ଜଗତରେ କଟକୀ ତାରକସି ଚର୍ଚ୍ଚିତ ହୋଇପାରିବ ।
ଶିଳ୍ପୀ ପଙ୍କଜ ବିଗତ ତିନି ଦଶନ୍ଧି ଧରି ତାରକସିକୁ କୌଳିକ ବୃତ୍ତି କରିଛନ୍ତି । ବାପା ଶ୍ୟାମସୁନ୍ଦର ସାହୁଙ୍କ ପ୍ରେରଣା ଏବଂ ପ୍ରଶିକ୍ଷଣ ଯୋଗୁ ସେ ତାରକସି କ୍ଷେତ୍ରରେ ନିଜର ପାରଦର୍ଶିତା ପ୍ରଦର୍ଶନ କରିପାରିଛନ୍ତି ।
ସୂକ୍ଷ୍ମ ତଥା ଆକର୍ଷଣୀୟ ତାରକସି ପାଇଁ ପଙ୍କଜଙ୍କୁ ୧୯୯୫ ମସିହାରେ ରାଷ୍ଟ୍ରପତିଙ୍କ ଠାରୁ ଜାତୀୟ ପୁରସ୍କାର ମିଳିଛି ।
ତେବେ ତାରକସିକୁ ପେସା କରିବା ପରେ ପ୍ରତିକୂଳ ପରିସ୍ଥିତିର ମଧ୍ୟ ସେ ସମ୍ମୁଖୀନ ହୋଇଛନ୍ତି । ଜାତୀୟ ପୁରସ୍କାର ପାଇବା ପରେ ଦୁର୍ଘଟଣା ଯୋଗୁ ତାଙ୍କୁ ବାମ ହାତର ପାପୁଲରେ କ୍ଷତ ହୋଇଥିଲା ।
ତେଣୁ ଦୀର୍ଘଦିନ ଧରି ନିଜ ପେସାକୁ ନେଇ ଚିନ୍ତାରେ ରହିଲେ ପଙ୍କଜ । କିନ୍ତୁ ନିଜ ଇଚ୍ଛାଶକ୍ତି ଯୋଗୁ ଏବେ ସେ ପୁନର୍ବାର ତାରକସି କଳାକୁ ଆଦରି ନିଜର କଳା ନୈପୁଣ୍ୟତା ଦେଖାଇ ପାରିଛନ୍ତି ।
ତାଙ୍କ ତାରକସି ଯାତ୍ରାର ଆଉ ଏକ ସଫଳ କାହାଣୀ ଭାବେ ଏବେ ହକି ବିଶ୍ୱକପ୍ ଯୋଡ଼ି ହୋଇଯାଇଛି । ଏ ନେଇ ପଙ୍କଜ କୁହନ୍ତି, ବିଶ୍ୱକପରେ ତାରକସି ଗୋଟିଏ ଭାଗ ହୋଇ ଯୋଡ଼ି ହୋଇଥିବାରୁ ମୁଁ ବହୁତ ଖୁସି । ଏହାଦ୍ୱାରା ବିଶ୍ୱ ଦରବାରରେ ତାରକସିର ଚମକ ଆହୁରି ବଢ଼ିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
